Իսկ հոկտեմբերի 13-ին աշխարհի տարբեր ծայրերից ժամանած ճանաչված գիտնականները և ինստիտուտի ղեկավարությունը հյուրընկալվեցին Օրբելի եղբայրների ծաղկաձորյան տուն-թանգարանում,ուր թանգարանի երկարամյա տնօրեն Մարինե Բունիաթյանը և հիմնադիր տնօրեն Գերասիմ Մկրտչյանը մանրամասն ներկայացրին թանգարանի մշտական ցուցադրությունը: Հյուրերի թվում էին Լևոն Օրբելու թոռը՝ Աբգար Օրբելին,ծոռը՝Նատալյա Օրբելին, ֆիզիոլոգիայի բնագավառում Նոբելյան մրցանակի դափնեկիր Կոնրադ Լորենցի թոռը,Արցախի հերոս,գեներալ-մայոր,Երևանի պատվավոր քաղաքացի , լեգենդար Արկադի Տեր-Թադևոսյանը /Կոմանդոսը/, Հրազդան քաղաքի Հ.Օրբելու անվան թիվ 13 դպրոցի տնօրեն Հ.Հարությունյանը: Այստեղ էր նաև մեծն Վիլյամ Սարոյանի թոռը՝Ռոբ Սարոյանը և ուրիշներ: